Menntakerfi á Íslandi er gott að mörgu leyti. Íslenskum börnum þykir gaman í skólanum og flestum þeirra líður vel. Þegar skoðaðar eru upplýsingar sem safnaðar hafa verið um íslenska nemendur í PISA-verkefninu þá kemur fram að þeir upplifa minni stríðni en jafnaldrar þeirra á Norðurlöndum. Þeir bera meiri virðingu fyrir kennurum sínum og skrópa sjaldnar í skólanum. Einnig kemur fram í opinberri skólastefnu á Íslandi að Íslendingar leggja ríka áherslu á vellíðan barna í skólum. Þetta er góður árangur sem íslenskir skólar ættu að nýta sér í áframhaldandi vinnu við að bæta íslenskt menntakerfi. PISA-verkefnið er stærsta og viðamesta alþjóðlega rannsóknin sem fæst við árangur grunnskólans og safnar upplýsingum um nemandann, fjölskyldu hans og jafnframt kerfisupplýsingum um hvert menntakerfi. Allt eru þetta upplýsingar sem geta nýst við að skilja og skýra hvers vegna ólíkar þjóðir og menntakerfi ná mismunandi árangri. Niðurstöður PISA-könnunarinnar undanfarin ár, hvað varðar íslenska 15-16 ára nemendur hafa valdið vonbrigðum. Viðfangsefni ritgerðarinnar er að skoða hversu mikið íslenskir unglingar eru tilbúinir að leggja á sig í könnun af þessu tagi, þegar þeir vita að hún hefur engin áhrif á þeirra eigin námsmat.
Verkefnastjórnun, Menntakerfi, Grunnskólar, Tækni- og verkfræðideild, Meistaraprófsritgerðir, MPM, Master of project management
Networked Digital Library of Theses and Dissertations